open-index/open-wikipedia-markdown huggingface dataset:
A Taste of Armageddon

"**A Taste of Armageddon**"	[Gusto de Armagedono] estas la 23-a epizodo de Star Trek: The Original Series. Verkita fare de Robert Hamner kaj Gene L. Coon kaj reĝisorita fare de Joseph Pevney, ĝi estis unue elsendita la 23-an de februaro 1967.

Dum tiu epizodo unue oni faras mencion de la formala nomo "Unuiĝinta Federacio de Planedoj". Antaŭe, ĉi tiu estis elvokita sub la neformala nomo "Federacio" en la epizodo Arena.

La epizodo estas rimarkinda por antaŭvidi komputilajn militajn ludojn inter du ludantoj ĉe vastaj distancoj, multajn jarojn antaŭ la invento de interreto kaj de la interretaj strategiaj ludoj por multaj ludantoj.

## Intrigo
En la epizodo, la USS-Enterprise vizitas planedon en komputila simulita milito kontraŭ apuda planedo. 

USS Enterprise (NCC-1701) vojaĝas al Eminiar VII, alportante la ambasadoron Robert Fox (Gene Lyons). Ne multe oni scias pri la planedo, preter la fakto, ke ili estis en milito kontraŭ apuda planedo, Vendikar.

Proksime de Eminiar la 7a, la "Enterprise" ricevas mesaĝon avertante, ke ili ne alproksimiĝu, sed ambasadoro Fox ordonas ke Kapitano James T. Kirk (William Shatner) daŭrigu. Kirk, ĉefoficiro Spock (Leonard Nimoy) kaj sekureca gvardio transiras al la planedo, kie ili estas ricevitaj de reprezentantoj Mea 3 (Barbara Babcock) kaj Anan 7 (David Opatoshu). Dum supozata atako fare de Vendikar, la surplaneda teamo ekscias, ke la milito estas farita kiel komputila simulado, kaj ke la "Enterprise" estis "detruita" en la atako. La kosmonaŭtoj devas iri al la mortĉambroj de Eminiar por malintegriĝo pro la traktato de ambaŭ planedoj, kaj la teamo de Kirk estas kaptita.

La "Enterprise" ricevas falsan mesaĝon, supozeble de Kirk, ordonante ke la anaron transportiĝu malsupren. Scotty (James Doohan), skeptika pri la ordo, igas ke la komputilo de la stelŝipo analizu la mesaĝon kaj konfirmis ke ĝi estas falsa. Baldaŭ poste, la kosmoŝipo estas pafita de Eminiaranoj, sed la atako estas tre malforta kaj facile defendita pere de la ŝildoj de la ŝipo. Anan 7 tiam kontaktas la Enterprise'on. Ambasadoro Fox decidas kredi al Anan, ekflugas kaj rapide kaptiĝas kaj estas portita al malintegriga ĉambro kune kun Mea 3, kiu ankaŭ estis "mortigita" en la milito-simulado. Spock kaj la sekurecaj oficiroj savis ilin.

Kirk, dume, ordonas antaŭ planeda konsilantaro ke Scotty plenumu la Ĝeneralan Ordonon 24 kaj detruu ĉion sur la planedo en du horoj. Paniko ekestas ĉe konsilantoj. Spock alvenas kaj detruas la militsimulajn komputilojn, ĉar la simulara milito insuligis ambaŭ sociojn pro la hororoj de la reala milito kaj donis al ili malmulte da kialoj por fini ĝin. 

Dum la fina akto de la epizodo, Kapitano Kirk faras paroladon insistantan ke la milito devas esti brutala kaj malpura por ke ĝi estu io evitinda. "Detruo, morto, malsanoj, teruro, tio estas la tuta milito." Li konkludas, ke, turninte la militon en ion pura, senfrukta kaj senfina, la du planedoj ne rimarkas la realan ŝarĝon, kiu signifas ĉi tiu. Li konvinkis al Anan 7 ke ili komencu pacajn intertraktadojn, kaj Fox konsentas agi kiel neŭtrala interulo inter la planedoj.

Kategorio:Epizodoj de Star Trek
Kategorio:Verkoj de 1967
Ádám Fellegi

**Ádám Fellegi,** laŭ hungarlingve kutima nomordo **Fellegi Ádám** estas hungara pianisto, helpekzercisto.

Ádám Fellegi  naskiĝis la  en Budapeŝto.
 
## Biografio 
Ádám Fellegi devenis el juda familio. Li akiris pianistan diplomon en Muzikarta Altlernejo en sia naskiĝurbo en 1963. Jam en 1962 li estis helpekzercisto en Budapeŝta Ŝtata Operejo. Li atingis la unuan lokon en piankonkurso en Vieno en 1966. Inter 1966–1968 li lernis private ekzemple de Alfred Brendel. Dum la socialismo la oficejo pri koncertoj donis al li koncertajn eblecojn, poste tio ĉesis, li ricevas eblecojn eksterlande kaj province. Li ricevis premiojn inter 1974-1995. Li havas edzinon.

## Elektitaj koncertoj 
* koncertserio en Usono (1976)
* Toronto (1977)

## Fontoj 
* hungarlingva membiografio kun foto
* hungarlingva biografio kun foto
* https://info.bmc.hu/index.php?node=artists&table=ZENESZ&id=1226

## Referencoj 
Kategorio:Hungaraj pianistoj
Kategorio:Hungaraj helpekzercistoj
Kategorio:Hungaraj judoj
Kategorio:Budapeŝtanoj
Vinila acetato

**Vinila acetato** aŭ **C4H6O2** estas organika komponaĵo apartenanta al la familio de la esteroj, senkolora aŭ blanka likvaĵo kun karakteriza dolĉeca fruktodoro, tute solvebla en acetono, benzeno, duetila etero, heptano, metanolo kaj karbona kvarklorido.

Ĝi estas grava kiel antaŭaĵo al produktado de *polivinila acetato*, alte komercebla industria polimero. Acetato de vinilo estas acetata estero de la *vinila alkoholo*. Ĉar vinila alkoholo estas alte malstabila, la preparado de la vinila acetato estas pli kompleksa ol aliaj acetataj esteroj.

## Sintezoj 
### Sintezo 1 
* Preparado per traktado de *vinila alkoholo* kaj acetata acido:

### Sintezo 2 
* Industria produktado per traktado de la etileno kaj acetata acido kun oksigeno en ĉeesto de paladio:

### Sintezo 3 
* Antaŭe, la industria produktado okazis per kataliza traktado de acetileno kaj acetata acido:

### Sintezo 4 
* Preparado per eliminigo de acetata acido el la *vinilidena duacetato*:

### Sintezo 5 
* Preparado per transesterigo kun *vinila formiato* kaj etila acetato:

### Sintezo 6 
* Preparado per reakcio inter vinila klorido kaj natria acetato:

## Reakcioj 
### Reakcio 1 
* Reakcio kun cinamila alkoholo:

### Reakcio 2 
* Hidrolizo de la *vinila acetato*:

### Reakcio 3 
* Reakcio kun klorida acido:

### Reakcio 4 
* Preparado de *vinilamino*

### Reakcio 5 
* Sapigo de la *vinila acetato*:

### Reakcio 6 
* Reduktigo de la *vinila acetato*:

## Literaturo 
* Agency for Toxic Substances & Disease Registry 
* Cameo Chemicals
* Patents Google
* Handbook of Polymer Synthesis
* Emulsion Polymer Technology
* Polymer Syntheses: Organic Chemistry
* The Vibrational Spectroscopy of Polymers

## Referencoj 
acetatoj
Kategorio:Acetataj esteroj
Kategorio:Danĝeraj aerpoluiloj
Carey Wilber

**Carey Wilber** (1916-1998) estis verkisto por televido kaj ĵurnaloj el Buffalo, Nov-Jorkio, kiu komencis sian karieron en la tagoj de *viva* televido, kaj verkis por multaj programoj dum tri jardekoj, inkluzive *Captain Video and His Video Rangers*, *The Asphalt Jungle (televidserio)*,  *Lost In Space*, *The Time Tunnel*, *Bonanza*, kaj *Maverick*. Li verkis la bazan rakonton de epizodo "Ice Princess"  por la televidserio General Hospital [Ĝenerala Hospitalo] en 1981. Li mortis en Seattle, Vaŝingtonio.

Wilber verkis la originalan rakonton, kaj kunskribis la scenaron de la epizodo Space Seed de Star Trek.

## Aliaj produktaĵoj
* 1967 : *Tarzan and the Perils of Charity Jones* (kino)
* 1968 : ''Tarzan and the Four O'Clock Army* (kino)
* 1968 : *"Hawaii Five-O"* (televidserio)
* 1971 : *Cannon* (televidserio)
* 1973 : *Barnaby Jones* (televidserio)
* 1982 : *Aliens from Another Planet'' (televidfilmo)

Kategorio: Reĝisoroj kaj scenaristoj de Star Trek
Kategorio:Usonaj scenaristoj
Kategorio:Usonaj verkistoj
Bikini Atolo

eta|Mapo de Bikini Atolo, el mapo de 1893 el *Schutzgebiet der Marshall Inseln*, publikigita en 1897.
eta|Vegetaĵaro en Bikini Atolo.
**Bikini Atolo** (signife "kokosarbejo") estas atolo en la Marŝala Insularo kiu estis la loko de 23 nukleaj testoj dum la 1940-aj kaj 1950-aj jaroj. La atolo konsistas el 23 insuloj kun totale 8.8 km² ĉirkaŭita de 594.1 km² centra laguno. Ĝi estis en la norda pinto de la Ralika Ĉeno, proksimume 87 km nordokcidente de la Ailinginae kaj 850 km nordokcidente de Majuro. Ene de Bikini Atolo, insuloj Bikini, Eneu, Namu kaj Enidrik enhavas ĉirkaŭ 70% el la terareo de la atolo. Bikini kaj Eneu estas la nuraj insuloj de la atolo kiu estis hejmo de permanenta loĝantaro. La insulo Bikini estas la plej nordorienta kaj plej granda insuleto. La atolo estis konata ankaŭ kiel atolo Eschscholtz, laŭ la nomo de la germana naturalisto Johann Friedrich von Eschscholtz, ĝis 1946, post la Marŝala Insularo estis kaptita de Usono dum la Dua Mondmilito.

## Nukleaj testoj 
Post la fino de la dua mondmilito, la tiama usona ŝtatprezidanto Harry S. Truman decidis en decembro 1945 fari provojn pri nukleaj armiloj por determini ilian detruan potencialon. Entute okazis 67 testoj inter 1946 kaj 1958. Ĉiuj bomboj portis nomojn de usonaj indianaj triboj. La plej forta bombo kiu eksplodis en 1954 estis hidrogenbombo ("Bravo") kiu reprezentas la ekvivalentan povon de 7000 atombomboj kiuj falis sur Hiroŝimo.

Por realigi tiujn testojn la usona armeo forpelis la enloĝantojn el la atolo. Tiam, la estro de la atolo diris jenajn vortojn al usona milita ŝipestro: “Men otemjej rej ilo bein anij” (Ĉio restas en la manoj de Dio). Tiu frazo nun aperas sur la bikina flago. La flago estis adoptita en la jaro 1987, ĝi tute similas al la usona flago, por memorigi al tiu registaro siajn devojn kun la bikinanoj. La 23 blankaj steloj aperantaj sur la flago reprezentas la insulojn de la atolo; tiuj tri nigraj steloj estas la tri insuloj tute detruitaj dum la armilaj testoj. La du nigraj steloj aperantaj sur la suba parto estas la steloj kien devis foriri la loĝantaro de la atolo.

## Monda heredaĵo de Unesko 
La 31-an de julio 2010 la atolo estis deklarita Monda heredaĵo de Unesko. Ĝi estas la unua loko en la Marŝala Insularo kiu estas enskribita en la liston de Monda Heredaĵo.

## Vidu ankaŭ 
* Traktato pri abolo de nukleaj armiloj

## Referencoj 
Kategorio:Mondaj heredaĵoj en la Marŝala Insularo
Kategorio:Testejoj de nukleaj armiloj
Kategorio:Atoloj en la Marŝala Insularo
Kategorio:Insularoj en la Pacifiko
Kategorio:Nuklea teknologio en Usono
Kategorio:Milita historio de Usono
Kategorio:Mondaj heredaĵoj de UNESKO
52767 Ofelesto

**52767 Ofelesto** estas malgranda malhela troja asteroido de Jupitero, kiu orbitas, kun ioma klinangulo, en la ĉirkaŭaĵo de la punkto de Lagrange L5 de la sistemo Suno-Jupitero; ĝi do estas ano de la tiel nomata « Troja Tendaro ».

## Malkovro 
Ĝi estis malkovrita la  de la belga astronomo Eric Walter Elst elde la Observatorio La Silla de ESO en Ĉilio.

## Nomo 
Ĝi ricevis la nomon de Ofelesto, troja batalinto de la troja milito, kiu estis mortigita per sago de Teŭkro; tiu ĉi lasta faris grandajn damaĝojn per sia pafarko en la vicoj de la trojanoj.

## Notoj kaj referencoj 
## Eksteraj ligiloj 
* 
* 
* 

Kategorio:Trojaj asteroidoj
Kategorio:Malkovrita de Eric Walter Elst
Kategorio:Astronomiaj objektoj malkovritaj en 1998
Občina Pesnica

**Obĉina Pesnica** estas unu el 212 municipoj en Slovenio. Ĝi situas en la Regiono Podravska. La municipo konsistas el 30 komunumoj kovrante areon de 75,8 km². Komence de 2018 tie loĝis 7369 homoj. Administra centro de la municipo estas la vilaĝo Pesnica pri Mariboru.

## Loko, priskribo 
eta|280x280ra|Občina Pesnica
La apudaj municipoj estas: Občina Šentilj en la nordo kaj nordoriento, Občina Sveti Yuri en Slovenskih goricah en la oriento, Občina Lenart en la sudoriento, Urba municipo Maribor en la sudo, Občina Kungota en la okcidento.

## Komunumoj 
La municipo konsistas el la sekvaj 30 vilaĝoj:

Dolnja Počehova, Dragučova, Drankovec, Flekušek, Gačnik, Jareninski Dol, Jareninski Vrh, Jelenče, Kušernik, Ložane, Mali Dol, Pernica, **Pesnica pri Mariboru**, Pesniški Dvor, Počenik, Polička vas, Polički Vrh, Ranca, Ročica, Slatenik, Spodnje Dobrenje, Spodnje Hlapje, Spodnji Jakobski Dol, Vajgen, Vosek, Vukovje, Vukovski Dol, Vukovski Vrh, Zgornje Hlapje, Zgornji Jakobski Dol.

## Tradukfonto 
Statistikoj:   http://www.citypopulation.de/php/slovenia-podravska.php

Geografia loko:    http://www.geopedia.si/#T1257_F408:89_x554670_y162908.5_s12_b4 

Pesnica
Pesnica
Vinila alkoholo

**Vinila alkoholo** aŭ **etenolo** (ĥemia formulo **C2H4O**) estas organika komponaĵo, la plej simpla el la nesaturitaj alkoholoj, senkolora likvaĵo solvebla en akvo kaj malstabila en normalaj kondiĉoj pri temperaturo kaj premo. Praktike, vinila alkoholo ne ekzistas ĉar la duobla ligilo oscilas inter la karbonatomo kaj la oksigenatomo, kun ekvilibro inter la alkoholo ĝustadire kaj acetaldehido. Kvankam ekzistas sennombraj manieroj produkti ĝin, ĝi ne estas la antaŭaĵo de la *polivinila alkoholo*, kies taskoj sidas sur la vinila acetato.

## Taŭtomera konduto de la vinila alkoholo 
* En normalaj kondiĉoj, praktike la vinila alkoholo konvertiĝas al acetaldehido oscilante inter la alkohola formo kaj aldehida strukturo.

100ra|vinila alkoholo\mathsf{ \rightleftarrows {}\, }100ra|acetaldehido

## Sintezoj 
### Sintezo 1 
* Preparado per reduktigo de eteroj:

### Sintezo 2 
* Preparado per traktado de *vinila klorido* kaj natria hidroksido

### Sintezo 3 
* Preparado per reakcio inter *vanilamino* kaj nitrita acido:

### Sintezo 4 
* Preparado per hidratigo de la acetileno:

### Sintezo 5 
* Preparado per reduktigo de ketonoj:

### Sintezo 6 
* Preparado per hidrolizo de la vinila acetato:

### Sintezo 7 
* Preparado per sapigo de la vinila acetato:

### Sintezo 8 
* Preparado per reduktigo de la vinila acetato:

## Reakcioj 
## Literaturo 
* Handbook On Chemical Industries
* Principles of Polymer Chemistry
* User guide and indices to the initital inventory, substance name index
* Chemical Storylines
* Rotational Isomerism Of Vinyl Ethers And Sulfides
* Edexcel A Level Chemistry Student
* Toxic Substances Control Act

## Referencoj 
alkoholo
Kategorio:Alkoholoj
Kastelo Bejczy (Meggyeskovácsi)

La **Kastelo Bejczy** [bejci] estas unu el la historiaj monumentoj en vilaĝo Meggyeskovácsi.
eta|maldekstre|330px|Kastelo Bejczy en Meggyeskovácsi
## Historio 
Laŭ la stilo tiu ĉi kastelo estis konstruita en la dua duono de la 19-a jarcento. Pri la historio mankas informoj sed verŝajne tio ne diferencis de la ceteraj hungaraj kasteloj. Supozeble komence de la socialismo la kastelo iĝis ŝtata posedaĵo. Laŭ la tiamaj kutimoj pluraj familioj vivis dum la socialismo, poste la kastelo estis vendita. Nuntempe laŭ la informoj hungardevena aktorino kun germana edzo vivas en la kastelo aktuale en la 2000-aj jaroj. Laŭ la ekstera vido kaj la kastelo, kaj la parko estas zorgata.

## Konstruaĵo 
La kastelo situas sola en mezo de granda parko. La fasado estas malsimetria. Ĉirkaŭ meze duetaĝa cilindra turobastiono altiĝas. Maldekstre teretaĝa, dekstre unuetaĝa alo etendiĝas. Malantaŭ la bastiono pluraj pli malgrandaj aloj etendiĝas.

## Parko 
La privata parko estas nevizitebla, tial informoj ne ekzistas. En la parko estas videbla kapelo (supozeble konstruita ĉirkaŭ 1880) kaj aliaj iamaj servaj domoj. En la parko arboj kreskas tre dense.

## Fontoj 
*  Bejczy-kastély (kastelo Bejczy)
*  Lakások, Bejczy-kastély és kápolna (Apartamentoj, kastelo Bejczy kaj kapelo)

Meggyeskovácsi
Kategorio:Meggyeskovácsi
Asteriono (stelo)

**Asteriono** estas nomo de la stelo β de la norda konstelacio de Ĉashundoj. Temas pri tiel nomata "flava nano". Asteriono havas stelan grandecon de +4.3 m kaj apartenas al la spektra klaso G0. De la Suno ĝi estas en distanco de 27 lumjaroj. Alia nomo: Chara (greka "ĝojo"). Asteriono estas similulo de la Suno. Do, kiel oni vidas Asterion, oni vidus la Sunon de distanco de 27 lumjaroj.

## Eksteraj ligiloj 
* priskribo de la stelo sur la retejo de Jim Kaler 
* Priskribo de la stelo en La Enciklopedio de Scienco  
* Priskribo de la stelo ĉe astrostudio.org (arkivigita) 

## Fonto 
Kategorio:Ĉashundoj (konstelacio)
Kategorio:Steloj kun propraj nomoj
Floor Wibaut

**Florentinus Marinus (Floor) Wibaut** [Flor Wibaŭt] aŭ  **Wibaut la Potenca** (naskiĝis la  en Vlissingen, mortis la  en Amsterdamo) estis nederlanda lignokomercisto kaj politikisto de la Socialdemokrata Laborista Partio (SDAP).

## Politika vivo 
En 1897 Wibaut aliĝis la novan laboristan partion SDAP. En 1904 li ekloĝis en Amsterdamo kaj en 1907 li estis elektata al la ĉefurba komunuma konsilantaro. De 1914 ĝis 1927 kaj de 1929 ĝis 1931 li estis skabeno. Wibaut famiĝis pri sia politiko de popolloĝigado. Li strebis konstrui dignajn domojn por laboristoj. Pro sia grava rolo en la Amsterdama politiko, li atingis la kromnomojn "La Potenca" kaj "La Vicreĝo de Amsterdamo".

## Persona vivo 
Wibaut edziĝis kun politikisto kaj feministo Mathilde Berdenis van Berlekom.

## Bibliografio 
* Herman de Liagre Böhl, *Wibaut de machtige: een biografie* (Amsterdam: Prometheus 2013).
* Albert F. Mellink, "", BWSA 2 (1987).

## Eksteraj ligiloj 
*  ĉe la Internacia Instituto de Socia Historio.

Kategorio:Nederlandaj politikistoj
Kategorio:Nederlandaj socialdemokratoj
Marcus von Weida

**Marcus von Weida** (* 1450 en Weida; † 1516) estis lepsika dominikano kaj eklezia verkisto.

## Vivo 
Marko naskiĝinte en Weida jam junuljare ekfrokuliĝis en Lepsiko. Ĉirkaŭ la jaro 1483 li troviĝis en Cheb en la tiea monakejo de la dominikanoj. Baldaŭ poste li revenis Lepsikon kiel predikisto kaj lektoro. En 1487 komisiis lin la samordenanoj pozitive respondi al priordeninstala peto de duko Frederiko. La saman jaron aperis lia ĉefverko, la traktato *Spigell des ehlichen ordens*. Temis pri kolekto de diversaj predikoj pri la gravaj temoj de geedziĝo kaj junulara eduko.

En 1503 presigis li la mistikan verkon *Liber specialis gratiae* de Mechthild von Hackeborn ĉe la lepsika eldonejo Melchior Lotter. En la antaŭparolo Marko rakontas pri antaŭinta akcepto fare de dukino Zdenka Česká en Tharandt kie ambaŭ studis germanan tradukon de la libro. Ties presiĝo klopodis la dukino tuj post tiu ĉi legadtravivaĵo.

La monakejon Nonnenhof en Weida li ekonomie florigis, kune kun la priorino Margaretha von Hutten.

Ekde 1530 Marko estis estro de la studoj ĉe la lepsika monakejo de la dominikanoj, poste li fariĝis vikario. La lasta mencio pri li estis en la 26.7.1516.

## Verkoj 
* Spigell des ehlichen ordens, 1487 (Anthony van der Lee (Hg.), Marcus von Weida, Spigell des ehlichen Ordens (Quellen und Forschungen zur Erbauungsliteratur des späten Mittelalters und der frühen Neuzeit I), Assen 1972.)
* Ein Nutzliche Lere und unterweysunge wye und was. der mensch bethen solle, 1502 bei Melchior Lotter in Leipzig
* Das buch geistlicher gnaden, offenbarunge, wunderliches vnde beschawlichen lebens der heiligenn iungfrawen Mechtildis vnd Gertrudis, Closter iungfrawen des closters Helffede, Leyptzk : Lotter, 1503 online
* Der Spiegel hochloblicher Bruderschafft des Rosenkrantz Marie, der allerreinsten Jungfrawen: vff begere, der durchlauchtigen hochgebornen Furstin, vnd frawen … Barbara geborn auß königliche[m] Stam[m] czu Poln, Hertzogin czu Sachssen, Lantgrauin in Doringe[n] vn[d] Margkgrauin czu Meyssen, czu Leyptzk gemacht, vnd gedruckt 1515 bei Melchior Lotter in Leipzig online

## Notoj 
## Literaturo 
* Anthony van der Lee: Beobachtungen zum Sprachgebrauch des Leipziger Volkspredigers Marcus von Weida (1450–1516), Rodopi, 1980

Kategorio:Dominikanoj
Kategorio:Weida
Kategorio:Germanlingvaj verkistoj
Kategorio:Germanaj verkistoj
Borgweg

**Borgweg** estas regioneto kaj vilaĝeto en la provinco Groningen en Nederlando. La regioneto apartenas al la komunumo Midden-Groningen. Ĝis la 1-a de januaro 2018 la komunuma limo de la komunumoj Hoogezand-Sappemeer kaj Slochteren iris laŭ la Borgweg. La domoj kun neparaj numeroj kaj la strato apartenas al Westerbroek kaj do al la tiama komunumo Hoogezand-Sappemeer. La domoj kun la paraj numeroj apartenas al la vilaĝo Scharmer, kiu tiam apartenis al la komunumo Slochteren.

## Eksteraj ligiloj
*Stratvido

Kategorio:Vilaĝoj de Nederlando
Kategorio:Loĝlokoj en Groningo
Občina Trnovska vas

**Obĉina Trnovska vas** estas unu el 212 municipoj en Slovenio. Ĝi situas en la Regiono Podravska. La&nbsp;konsistas el 7 komunumoj kovrante areon de 22,9 km². Komence de 2018 tie loĝis 1365 homoj. Administra centro de la municipo estas la vilaĝo Trnovska vas.

## Loko, priskribo 
La apudaj municipoj estas :

Občina Sveta Trojica v Slovenskih goricah en la nordokcidenta, norda kaj nordorienta, Občina Sveti Andraž v Slovenskih goricah oriente, Občina Destrnik sude, Občina Lenart okcidente.
eta|280x280ra|Občina Trnovska vas

## Komunumoj 
La municipo konsistas el la sekvaj 7 vilaĝoj:

Biš, Bišečki Vrh, Črmlja, Ločič, Sovjak, **Trnovska vas**, Trnovski Vrh

## Tradukfonto 
Statistikoj: http://www.citypopulation.de/php/slovenia-podravska.php

Geografia loko :

http://www.geopedia.si/#T13_F408:185_x570809.1875_y151806.20299999998_s13_b4 

Trnovska vas
Trnovska vas
Ödön Mihalovich

**Ödön Mihalovich** [mihaloviĉ], laŭ hungarlingve kutima nomordo **Mihalovich Ödön** estis hungara-kroata komponisto, pianisto, altlerneja instruisto.
eta|Ödön Mihalovich
Mihalovich Ödön  naskiĝis la  en Feričanci (Slavonio, Kroatio/Hungara reĝlando, Habsburga Imperio, nuntempe en Kroatio), li mortis la  en Budapeŝto.

## Biografio 
Mihalovich Ödön devenis el kroata-hungara nobela familio. Li frekventis piaristan gimnazion ekde 1855 en Pest (urbo), poste li studis muzikon private de Mihály Mosonyi (ekde 1862), fine li studis ankaŭ en Lejpcigo (1865) kaj Munkeno de Hans von Bülow kaj Peter Cornelius. Post siaj studoj li loĝis en urbo Pest, kie li faris debutan koncerton en 1870. Li ĉerpis muzikan stilon de Ferenc Liszt kaj Richard Wagner, kun Liszt li ofte pianludis kune. En 1872 li iĝis prezidanto de Societo Wagner. En 1881 li estis nomumita rektoro de Teatra Studejo, inter 1987-1919 rektoro de Tutlanda Hungara Reĝa Muzika- kaj Teatra Akademio. En tiu periodo li faris la necesajn reformojn kaj la Muzika Akademio iĝis Eŭroponivela instituto. Li ricevis reĝan premion en 1896, li ricevis la titolon ministeria konsilisto post 2 jaroj.

## Elektitaj komponaĵoj 
### Simfonioj 
* (d-moll) (1879)
* (h-moll) (1892)
* (a-moll) (1900)
* (c-moll) (1902)

### Operoj 
* Hagbarth és Signe (1867-1881)
* Wieland der Schmied (1874-1876)
* Eliána (1884-1887)
* Toldi (1889-91) (laŭ poemo de János Arany, scenarlibro de Gergely Csiky)
* Toldi szerelme (1893-94) (laŭ poemo de János Arany, scenarlibro de Emil Ábrányi (pli juna))

## Fontoj 
* hungarlingva biografio kun foto
* anglalingva biografio 
* [disertaĵo(https://eo.wikipedia.org/wiki/diserta%C4%B5o)]

## Referencoj 
Kategorio:Hungaraj komponistoj
Kategorio:Hungaraj pianistoj
Kategorio:Hungaraj altlernejaj instruistoj
Kategorio:Budapeŝtanoj
Gábor Lehotka

**Gábor Lehotka,** laŭ hungarlingve kutima nomordo **Lehotka Gábor** estis hungara orgenisto, komponisto, mezlerneja kaj altlerneja instruisto.

Gábor Lehotka  naskiĝis la  en Vác, li mortis la  en Vác.

## Biografio 
Gábor Lehotka frekventis bazlernejon en sia naskiĝurbo, jam tiam li praktikadis en orgeno de Katedralo Ĉieliro de Maria (Vác). Li studis inter 1953 - 1958 en muzika mezlernejo (konata ankaŭ konservatorio) en Budapeŝto, lia orgeninstruisto estis Ferenc Gergely, lia alia grava instruisto estis Rezső Sugár. Li akiris orgenistan diplomon en Muzikarta Altlernejo Ferenc Liszt en 1963, post 3 jaroj ankaŭ komponistan diplomon. Liaj plej gravaj instruistoj estis Sebestyén Pécsi kaj Endre Szervánszky. Lia debuta koncerto okazis enlande en 1963, eksterlande post 2 jaroj. Inter 1969 kaj 1985 li instruis en la konservatorio, ekde 1975 ankaŭ en la Altlernejo. Li estis nomumita katedrestro en 1985. Li pensiuliĝis en 2008. Li ofte estis konsilanto dum konstruoj de orgenoj. Li ricevis hungarajn kaj eksterlandajn premiojn inter 1967-2005.

## Elektitaj komponaĵoj 
### Por orgeno 
* Deux piéces en ancienne forme: Motifs contractés et Passacaille (1967)
* Cinq chansons hongroises pur Mme Peyrol (1979)
* Noël pour un curé de Provence, Labbé Charles Mery (1981)
* Musique dorgue inaugurale (I Symphonie) (1982)
* Variations et fugue sur un théme de John Lennon (1986)
* Passacaille et Fugue (1987)
* Prelúdium, korál és fuga Silbermann orgonára (1988)
* Symphonie Maclou (1992)
* Passacaglia, korálok és postlúdium Trost orgonára (1994)
* Korálszimfónia (1995)
 
### Por ĉambra muziko 
* Kamarazene fafúvókra, ütőkre és hárfára (1964)
* Vonósnégyes (1965)
* Barokk szonáta trombitára és orgonára (1988)
* Quintett fafúvós hangszerekre (1991)
* Négy kóreai népdal trombitára és orgonára (1996)
* Quintett rézfúvós hangszerekre (1996)

### Por koruso 
* Négy kórusmű (1966)
* Jáki mise (1988)
* Újtestamentum magyar nyelven (1991)
* Zsoltárok (1991)
* Latin mise (1993)
* Amor Sanctus (1990-1992)

## Liaj libroj 
* Az én hangszerem az orgona (1993)
* Az orgonatanítás módszertana (2000)
* Gorsium Orgonaiskola (2000)

## Elektitaj disĉiploj 
* Xavér Varnus

## Fontoj 
* hungarlingva membiografio kun foto
* hungarlingva biografio kun foto
* anglalingva biografio kun foto 
* http://www.vacarchivum.hu/fondfiles/attachments/e563202543f1ea77b2e987738e16f53a.pdf 

## Referencoj 
Kategorio:Hungaraj orgenistoj
Kategorio:Hungaraj komponistoj
Kategorio:Hungaraj altlernejaj instruistoj
Kategorio:Hungaraj instruistoj
(52768) 1998 OR2

**(52768) 1998 OR2** estas marsrenkonta kaj terrenkonta, potence danĝera amora asteroido.

## Malkovro 
Ĝi estis malkovrita la  dum la kampanjo *Near Earth Asteroid Tracking* (NEAT), elde la stacio de Maui de la reto GEODSS sur la monto Haleakalā (Havajo, Usono).

## Orbito 
Ĝia discentra orbito ekstere tanĝas tiun de Tero kaj krucas tiun de Marso:
* Ĝia tera MOID estas 0,0149096 AU (2,230 milionoj da km).
* Ĝia marsa MOID estas 0,104973 AU (15,704 milionoj da km).
* La , ĝi pasis al 0,1356 AU (20,291 milionoj da km) de la Tero.
* La , ĝi pasos al 0,01185 AU (1,773 miliono da km) de la Tero kaj al 0,009192 AU (1,375 miliono da km) de la Luno.

## Eksteraj ligiloj 
* 
* 
* 
*  

Kategorio:Amoraj asteroidoj
Kategorio:Marsrenkontaj asteroidoj
Kategorio:Terrenkontaj asteroidoj
Kategorio:Potence danĝeraj objektoj
Kategorio:Malkovrita de NEAT
Jemenaj judoj

**Jemenaj judoj**, ankaŭ nomataj **Teimanim** (el la hebrea: יהודי תימן *Yehudey Teman*; ) estas tiuj judoj kiuj vivas aŭ iam vivis en Jemeno. Ili estas subgrupo de mizraĥoj, judoj, kies diasporaj komunumoj troviĝas en la Mez-Oriento kaj Nord-Afriko. La esprimo ankaŭ povas rilati al la posteuloj de la jemena juda komunumo. Inter junio 1949 kaj septembro 1950, dekmiloj da judaj loĝantoj de Jemeno estis transportitaj al Israelo dum kaj post la tiel nomata Operaco Magia Tapiŝo (hebrea: כנפי נשרים, *Kanfei Nesharim)*. Post pluraj ondoj de persekuto ĉie en Jemeno, la plej multaj jemenaj judoj nun vivas en Israelo, dum pli malgrandaj komunumoj vivas en Usono kaj aliloke. Nur manpleno restis en Jemeno. La malmultaj judoj kiuj restis en Jemeno spertas intense kaj foje perforte antisemitismon sur ĉiutaga bazo.

## Vidu ankaŭ 
* Mizraĥoj

## Referencoj 
Kategorio:Mizraĥoj
Kategorio:Judaj etnoj
Kategorio:Judoj kaj judismo en Jemeno
52872 Okiroo

**52872 Okiroo** estas mezgranda malhela asteroido de la klaso de la centaŭroj, malkovrita la  en la kadro de la astronomia kampanjo *Spacewatch*, elde la Nacia Observatorio de Kitt Peak, proksime de Tucson (Arizono, Usono).

## Orbito 
Ĝia discentra orbito etendiĝas inter tiuj de Jupitero kaj de Saturno, ĝi estas jupiterrenkonta kaj saturnrenkonta asteroido:
* Ĝia jupitera MOID estas 0,488764 AU (73,118 milionoj da km).
* Ĝia saturna MOID estas 0,566105 AU (84,688 milionoj da km).

Pro pasoj proksime de ambaŭ gasgigantoj, la orbito de **52872 Okiroo** estas nestabila, ĝia espero de vivo estas taksita je 670 000 jaroj.

En 2008, **52872 Okiroo** pasis ĉe sia perihelio; tiam estis observitaj gravajn variojn de magnitudo,, tio kiu povus montri partan sublimadon de la objekto.

## Nomo 
Ĝi ricevis la nomon de la centaŭrino Okiroo, filino de Kirono kaj Kariklo laŭ la helena mitologio. Tiu nomo signifas "rapida kuro" aŭ "rapida fluo". Profetino, ŝi malkaŝis la planojn de la gedioj por la homaro, kaj pro tio estis aliformita en ĉevalino.

## Notoj kaj referencoj 
## Eksteraj ligiloj 
* 
* 
* 
*  Listo de centaŭroj kaj disdiskanoj (ibidem)
*  Konataj transneptunaj objektoj, el la paĝaro de Wm. Robert Johnston

Kategorio:Centaŭroj (asteroidoj)
Kategorio:Jupiterorenkontaj asteroidoj
Kategorio:Saturnrenkontaj asteroidoj
Kategorio:Malkovrita de Spacewatch
Kategorio:Astronomiaj objektoj malkovritaj en 1998
52963 Vercingetorix

'*52963 *Vercingetorix'''* estas tre malgranda, malhela asteroido de la ĉefa asteroida zono malkovrita la  en la kadro de la astronomia kampanjo *OCA-DLR Asteroid Survey'' (ODAS) elde la Observatorio de la altebenaĵo de Calern, en Caussols (Alpes-Maritimes, Francio).

## Nomo 
Ĝi estis nomita en memoro de Vercingetoriks (inter -82 kaj -72, – -46), reĝo de la Arvernoj kaj militestro de la keltaj gentoj kontraŭ la romia invado. Li venkis la armeon de Cezaro en la Sieĝo de Gergovio (-52) sed kapitulacis en la batalo de Alesia, supozeble pro superstiĉoj rilataj al la luna eklipso de la .

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de OCA-DLR Asteroid Survey
Kategorio:Astronomiaj objektoj malkovritaj en 1998
György Fischer

**György Fischer** [djordj fiŝer], laŭ hungarlingve kutima nomordo **Fischer György** estis hungara-germana pianisto, dirigento. Lia frato estis Péter Fischer, lia bofratino estis Flóra Kádár, liaj kuzoj estis Ádám Fischer kaj Iván Fischer.

György Fischer  naskiĝis la  en Budapeŝto, li mortis la  en Kolonjo.
eta|György Fischer kaj Flóra Kádár en la 1950-aj jaroj

## Biografio 
György Fischer studis en Muzikarta Altlernejo Ferenc Liszt, sed post la Hungara revolucio de 1956 li fiĝis al Aŭstrio. Li daŭrigis la lernadon en la Mozarteum de Salcburgo, poste li estis asistanto de Herbert von Karajan ĉe la Viena Ŝtata Operejo. Li iĝis specialisto en la verkoj de Mozart, li dirigentis operojn en Kolonjo, Munkeno kaj Sudameriko. Plej longe li estis muzika respondeculo de Operejo de Kolonjo, poste li pensiuliĝis.

## Fontoj 
* [hungarlingva biografio kun foto](https://hu.wikipedia.org/wiki/Fischer_Gy%C3%B6rgy_(zongorista))
* anglalingva biografio
eta|maldekstre|György Fischer kun familianoj

## Referencoj 
Kategorio:Hungaraj pianistoj
Kategorio:Hungaraj dirigentoj
Kategorio:Germanaj pianistoj
Kategorio:Germanaj dirigentoj
Kategorio:Hungardevenaj germanoj
Kategorio:Hungaraj rifuĝintoj en 1956
Kategorio:Budapeŝtanoj
Nobujuki Abe

**Nobujuki Abe** aŭ Nobuĝuki Abe (阿部 信行 Abe Nobuyuki, Nobuyuki Abe kaj ankaŭ Noboyuki Abe, 24a de novembro, 1875 – 7a de septembro, 1953) estis generalo de la Imperijapana Armeo dum la Dua Mondmilito. Li estis ankaŭ Ĝenerala guberniestro de Koreio kaj 36a Ĉefministro de Japanio el la 30a de aŭgusto 1939 al la 16a de januaro 1940.

Abe iĝis Ĉefministro la 30an de aŭgusto 1939. Li krome tenis samtempe la postenon de Ministro pri eksteraj aferoj. Dum regado kiu daŭris nur kvar monatojn, Abe klopodis finigi plej rapide la daŭron de la Dua japana-ĉina milito, kaj pluteni la neŭtralecon de Japanio en la pliiĝanta konflikto de Eŭropo. Li estis ankaŭ kontraŭ la klopodoj de elementoj ene de la Armeo por formi politik-militan aliancon kun Nazia Germanio kaj Faŝisma Italio. Mankis al li pli kaj pli subteno ĉu de militistoj ĉu de politikaj partioj, kaj tiel Abe estis anstataŭita de Micumasa Ĝonai en januaro 1940.

## Notoj 
## Bibliografio 
* Barnhart, Michael (1988). Japan Prepares for Total War: The Search for Economic Security, 1919–1941. Cornell University Press. ISBN 0-8014-9529-6.
* Bix, Herbert P. (2001). Hirohito and the Making of Modern Japan. Harper Perennial. ISBN 0-06-093130-2.
* Coox, Alvin D. (1990). Nomonhan: Japan Against Russia, 1939. Stanford University Press. ISBN 0-8047-1835-0.
* Baudot, Marcel (1988). The Historical Encyclopedia or World War II. Facts on File Inc. ISBN 0-87196-401-5.

Kategorio:Japanaj generaloj
Kategorio:Japanaj militkrimuloj
Kategorio:Ĉefministroj de Japanio
Kategorio:Koreio en la Dua Mondmilito
Kategorio:Japanio en la Dua Mondmilito
Kategorio:Politikistoj de la Dua Mondmilito
Kategorio:Ĝeneralaj guberniestroj de Koreio
Kategorio:Ministroj pri eksteraj rilatoj de Japanio
Douglas Gracey

Generalo Siro **Douglas David Gracey**, OBI, (3a de septembro 1894 – 5a de junio 1964) estis oficiro de la Brit-Hindia Armeo kiu luktis kaj en la Unua kaj en la Dua mondmilitoj. Li luktis ankaŭ en Franca Hindoĉinio kaj estis dua Ĉefkomandanto de la Pakistana Armeo. Gracey tenis tiun postenon el la 11a de februaro 1948 ĝis sia retiriĝo la 16an de januaro 1951. Naskiĝinta el anglaj gepatroj kiuj loĝis en Hindio, li estis edukita en anglaj lernejoj antaŭ reveni al Hindio por servi en la militistaro tie.

## Bibliografio
* Mead, Richard (2007). Churchill's Lions: A Biographical Guide to the Key British Generals of World War II. Stroud: Spellmount. ISBN 978-1-86227-431-0.
* Smart, Nick (2005). Biographical Dictionary of British Generals of the Second World War. Barnesley: Pen & Sword. ISBN 1844150496.
* Slim, Field Marshal Viscount (1972) [1956]. Defeat into Victory. London: Cassell. ISBN 0-304-29114-5.

Kategorio:Komandoroj de la Ordeno de la Brita imperio
Kategorio:Kavaliroj komandantoj de la Ordeno de la Hinda Imperio
Kategorio:Britaj generaloj
Kategorio:Barataj militistoj de la Dua Mondmilito
Kategorio:Britaj militistoj de la Dua Mondmilito
Kategorio:Barataj militistoj de la Unua Mondmilito‎
Robert Milchrist Cannon

**Robert Milchrist Cannon** estis Generalleŭtenanto de la Usona Terarmeo. Li elstaris pro siaj servoj en la Dua Mondmilito nome en la batalejoj inter Ĉinio kaj Birmo kaj pro sia komando de la Sesa Armeo de Usono. Post la milito li plenumis tre diversajn postenojn ĝis sia retiriĝo en 1961. Li ricevis diversajn honormedalojn.

Kategorio:Birmo en la Dua Mondmilito
Kategorio:Usonaj militistoj de la Dua Mondmilito
Kategorio:Usonaj generaloj
Tomojuki Ĝamaŝita

**Tomojuki Ĝamaŝita** aŭ Tomoyuki Yamashita (山下 奉文 Yamashita Tomoyuki, 8a de novembro, 1885 – 23a de februaro, 1946; nomita ankaŭ Tomobumi Yamashita) estis generalo de la Imperijapana Armeo dum la Dua Mondmilito. Fronte de la invado de Malajzio kaj Singapuro, lia plenumo de tiu tasko en 70 tagoj kondukis al la brita ĉefministro, Winston Churchill, nomi la malprestiĝigan falon de Singapuro al Japanio la "plej malbona katastrofo" kaj "pli granda kapitulaco" en la milita historio de Britio. Tiu atingo havigis al Ĝamaŝita la kromnomon "Tigro de Malajzio". Poste en la milito, li estis komisiita por defendi Filipinojn el la avanco de la aliancanaj fortoj. Kiam li estis malkapabla haltigi la avancon de la aliancanaj fortoj, li kapablis teni parton de Luzono ĝis post la formala Kapitulaco de Japanio en aŭgusto 1945.

Post la milito, Ĝamaŝita estis juĝita pro militkrimoj faritaj de trupoj sub sia komando dum la japana defendo de la okupaciitaj Filipinoj en 1944. En polemika proceso, Ĝamaŝita estis kulpigita pro la fifaroj de siaj trupoj kvankam ne estis pruvoj ke li aprobis aŭ eĉ konis ilin, krom ke multaj el la malhumaĵoj estis faritaj de trupoj ne sub la komando de Ĝamaŝita. Tiu normo – teni la komandanton respondeca pro la militkrimoj de siaj subuloj ĉar la komandanto ne klopodis malkovri kaj haltigi ilin – iĝos konata kiel Ĝamaŝita normo. Ĝamaŝita estis kondamnita al mortopuno, kaj ekzekutita per pendumo en 1946.

## Notoj 
## Bibliografio 
* Reel, A. Frank. The Case of General Yamashita. The University of Chicago Press, 1949.
* Ryan, Allan A. Yamashita's Ghost- War Crimes, MacArthur's Justice, and Command Accountability. University Press of Kansas, 2012.
* Saint Kenworthy, Aubrey. The Tiger of Malaya: The story of General Tomoyuki Yamashita and "Death March" General Masaharu Homma. Exposition Press, 1951.
* Taylor, Lawrence. A Trial of Generals. Icarus Press, Inc, 1981.
* Yoji, Akashi. General Yamashita Tomoyuki: Commander of the 25th Army, in Sixty Years On: The Fall of Singapore Revisited. Eastern Universities Press, 2002.

Kategorio:Japanaj generaloj
Kategorio:Japanaj militkrimuloj
Kategorio:Brita Malajzio en la Dua Mondmilito
Kategorio:Historio de Singapuro
Kategorio:Historio de Malajzio
Kategorio:Historio de la Filipinoj
Viadukto Oschütz-vala

centre|eta|775ra|Oschütztal-viadukto, Weida

**Viadukto Oschütz-vala** ( estas fervoja ponto en Weida/Germanio de la fervojlinio inter Werdau kaj Mehltheuer kiu estis la unua pendolpilastra ponto en Germanio. En 1982 ĝi malekfunkciis pro kadukiĝo kaj anstataŭigitis per paralela surŝutita taluso. Ekde 1977 la viadukto rangas inter la monumentprotektadaj aferoj turingiaj.

## Priskriko 
La viadukto havas longecon de 185 metroj kaj altecon de 28 metroj transkondukante super Oschütz-valo kaj la federacia ŝoseo B 92/175 en la municipa areo de Weida en Turingio. Ĝi konstruitis en 1884 laŭ planoj de Claus Koepcke kaj de inĝeniero Hans Manfred Krüger.

La stalo de la ĉ. 380 tunojn pezanta konstruaĵo venis el la Mario-metalurgiejo de Cainsdorf.

## Historio 
eta|Oschütztal-viadukto ĉ. 1900
La unutraka linio Mehltheuer–Weida ekfunkciis en 1883 havante la finon ĉe la tiama kapostacio *Weida-Altstadt*. La prusa stacidomo Weida ĉe la fervojlinio inter Lepsiko kaj Probstzella troviĝis ĉe al alia rando urba. Personoj volante pluvojaĝi en la direkto de Gera, Werdau, Lepsiko aŭ Saalfeld (Saale) devis longe piediri tra la tuta urbo. Ĉar la fervojkompanioj Reĝaj saksiaj ŝtataj fervojlinioj kaj Prusiaj ŝtataj fervojlinioj ne sukcesis interkonsentiĝi pri komuna relaro kaj la surŝutita taluso ĉe la komenciĝo de la prusia stacidomo de tempo al tempo flankenglitis oni decidis konstrui viadukton pontan. En la 1.10.1884 la konstruaĵo finfaritis kaj inaŭguritis. Jam en 1915, pro kreskinta trafiko, la tuto estis plufortigota kio fariatis per enŝoviĝo de meza portilo kaj diversaj aliaj apogiloj. Monumentprotektindaĵo ĝi deklaritis en 1977. Ne tute cent jaroj post la konstruo - la fino de la viadukta uzebleco alproksimiĝis; provizore reduktitis la rapideco de la lokomotivoj tie-loke. Post faro de paralela taluso artefarita iĝis la lasta laŭplana publika uzo de la viadukto en la 22.9.1982. Ekde tiam la viadukto ne plu havas funkcion (krom sinprezento dum specialiaj pormuzeaj tagoj).

En la jaro 1984 oni ekesploris pri eblaj utiliĝoj de la viadukto belega. Danke al engaĝiĝo de weida-anoj malkonstruo ne estiĝis. Pro malbona stato ĉiam denove iĝis kaj iĝas diskutoj pri restaŭro respektive malrestaŭro/malkonstru-menaco. Amikara societo *Interessengemeinschaft Oschütztal-Viadukt e.V.* ade batalas pri ties konserviĝo kiel teknika monumento.

## Referencoj 
## Eksteraj ligiloj 
* Hejmpaĝo de viaduktemuloj 

Kategorio:Konstruaĵoj en Turingio
Kategorio:Weida
Oschütz-vala
Kategorio:Konstruaĵoj finitaj en 1880-1889
La persisto de la memoro

eta|Skulptaĵo en Vroclavo inspirita el *La persisto de la memoro*.
eta|Skulptaĵo en Ŝanghajo inspirita el *La persisto de la memoro*.|250px
**La persisto de la memoro** (en hispana: *La persistencia de la memoria*, en kataluna: *La persistència de la memòria*) estas pentraĵo de 1931 pentrita de artisto Salvador Dalí, kaj unu el liaj plej rekoneblaj verkoj kaj el la ekzemploj de superrealismo. Unuafoje montrita en la Gelerio de Julien en 1932, ekde 1934 la pentraĵo estis en la kolekto de la Muzeo de Moderna Arto de Novjorko (MoMA), kiu ricevis ĝin el anonima donanto. Ĝi estas amplekse agnoskita kaj ofte referencata en populara kulturo, kaj foje aludita pere de pli priskribaj (kvankam malĝustaj) titoloj, kiel "Fandiĝantaj horloĝoj", "la molaj horloĝoj" aŭ "la fandohorloĝoj".

La pentraĵo montras tri poŝhorloĝojn kiuj anstataŭ esti rigidaj pro la metala ujo de la horcirklo estas tute adapteblaj al la diversaj malebenaj surfacoj, nome unu sur eĝo (oni ne forgesu la influon de kubismo en la epoko), alia pendanta el minimuma seka arbobranĉo kaj finfone sur nerekonebla toleca figuro. Alia motivo, ofta en la mondo Dalí-a, estas insektoj nome muŝo sur la pli memorebla fandohorloĝo kaj formikaro sur fermita ujo de poŝhorloĝo. La fona pejzaĝo estas malebla malplena abstraktaĵo.

Kritikistoj multe cerbumis pri eblaj interpretoj de la verko kaj la aŭtoro mem sugestis esti inspirita el fandanta fromaĝo. Li mem reuzis la motivon en aliaj pentraĵoj.

La pentraĵo mem ne estas montrita ĉi tie pro kopirajto. La apudaj bildoj vidigas skulptaĵojn inspiritajn de la pentraĵo.

## Notoj 
Kategorio:Superrealismaj pentraĵoj
Kategorio:Pentraĵoj de Salvador Dalí
Kategorio:Hispanaj pentraĵoj
Esperantigo de vortoj el greka fonto

**Esperantigo de vortoj el greka fonto** estas sistemo skribi grekajn vortojn per la esperanta alfabeto kaj integri ilin en la esperanta morfologia sistemo.

## Esperantigo de la moderna greka lingvo 
### Unuopaj literoj (la alfabeto) 
### Aliaj literkombinoj 
* **αι → e**;
* **αυ → av** (antaŭ vokalo aŭ voĉa konsonanto), **af** (aliloke);
* **γγ → ng**; **γκ → g** (en la komenco de la vortoj), **nk** (aliloke); **γξ → nks**; **γχ → nĥ**;
* **ει → i**;
* **ευ → ev** (antaŭ vokalo aŭ voĉa konsonanto)**, ef** (aliloke);
* **ηυ → iv** (antaŭ vokalo aŭ voĉa konsonanto), **if** (aliloke);
* **μπ → b** (en la komenco de la vortoj), **mp** (aliloke);
* **ντ → d** (en la komenco de la vortoj), **nt** (aliloke);
* **οι → i**;
* **ου → u**;
* **τσ → c** (foje ankaŭ uziĝas la laŭlitera transliterigo "ts", tiu variaĵo tolereblas);
* **τζ → dz**;
* **υι → i**;
* **ϊ, ϋ → j** (ĉiam ĉie);
***ΐ, ΰ → i** (ĉiam ĉie).

### La finaĵoj kaj vortobazoj 

## Esperantigo de la antikva greka lingvo 
### Unuopaj literoj (la alfabeto) 
### Aliaj literkombinoj 
* **αι, ᾳ → aj**;
* **αυ → aŭ**;
* **γγ → ng**; **γκ → nk**; **γξ → nks**; **γχ → nĥ**;
* **ει → ej**;
* **ευ → eŭ**;
* **ῃ → ej**;
* **ηυ → eŭ**;
* **οι → oj**;
* **ου → u**;
* **τσ → c**;
* **τζ → ĝ**;
* **υι → uj**;
* **ῳ → oj**;
* **ωυ → oŭ**;
* **ϊ, ΐ → i** (ĉiam ĉie);
***ϋ, ΰ → u** (ĉiam ĉie).

### La finaĵoj kaj vortobazoj 

## En simpla latinliterigo 
En simpla latinliterigo de greka nomo, kiam la celo **ne** estas krei esperantan vorton, sed nur en esperantaj latinaj literoj montri grekan nomon, tolereblas montri la literon Θ θ teto per du literoj "th", por distingi ĝin de simpla Τ τ, do "t". La sono estas komparebla al anglalingva senvoĉa sono "th", tute ne ekzistas en Esperanto, sed transdoni ĝin per du signoj "th" ne estas pli malbona ol transdoni ĝin ambigue per esperanta "t" por ambaŭ grekaj literoj. Tiel cetere faras ĉiuj latinliteraj lingvoj, do la variaĵo Θ θ > "th" ankaŭ signifas plian internaciecon en la latinliterigo de grekaj nomoj.

## Vidu ankaŭ 
* Esperantigo
* Greka alfabeto
* Transliterumo
* Transliterumaj sistemoj
* Transliterumo de Esperanto

## Bibliografio
* Francisko Degoul, Transskribo de propraj nomoj helenaj (escepte de nomoj hebredevenaj), Sennacieca Revuo, 2014, , n-ro 142, pp 33-57.

Kategorio:Greka lingvo
Greka
Ralph Senensky

**Ralph Senensky** (naskita la 1-an de majo 1923) estas usona televida reĝisoro kaj scenaristo. Li studis ĉe la Pasadena Playhouse kaj laboris kiel sceneja reĝisoro antaŭ reĝisori por televido.

Li direktis multajn epizodojn por dekoj da televidprogramoj de 1961 ĝis 1988, inkluzive *The Fugitive*, *Star Trek*, *The Partridge Family* kaj *The Waltons*.

Kun la morto de Robert Butler la 3-an de novembro 2023, Senensky estas la lasta pluvivanto kiu reĝisoris epizodon de *Star Trek* (1966).

## Filmografio 
* 1958 : *Naked City* (televidserio)
* 1961 : unu epizodo de *"Dr. Kildare"* (televidserio)
* 1962 : unu epizodo de *The Nurses* (televidserio)
* 1963 : *Kraft Suspense Theatre* - 3 epizodoj (televidserio) 
* 1964 : *The Nurses* - 2 epiz. (televidserio)
* 1969 : *Then Came Bronson* (televidserio)
* 1970 : *Double Jeopardy* (televidfilmo)
* 1970 : *"Nanny and the Professor"* (televidserio)
* 1970 : *Dan August* (televidserio)
* 1970 : *The Partridge Family* (televidserio)
* 1971 : *Getting Together* (televidserio)
* 1972 : *Search* (televidserio)
* 1973 : *Barnaby Jones* (televidserio)
* 1973 : *A Dream for Christmas* (televidfilmo)
* 1974 : *The Family Kovack* (televidfilmo)
* 1974 : *Death Cruise* (televidfilmo)
* 1975 : ''Jeremiah of Jacob's Neck* (televidfilmo)
* 1975 : *The Family Nobody Wanted* (televidfilmo)
* 1975 : *The Family Holvak* (televidserio)
* 1975 : *The Blue Knight* (televidserio)
* 1977 : *"Eight Is Enough"* (televidserio)
* 1978 : *Harper Valley P.T.A.* (kino)
* 1978 : *The New Adventures of Heidi'' (televidfilmo)
* 1979 : '"Hart to Hart"* (televidserio) 
* 1981 : *"Dynasty"* (televidserio)
* 1981 : *Big Bend Country* (televidfilmo)
* 1984 : *Paper Dolls'' (televidserio)

## Referencoj 
Kategorio:Usonaj scenaristoj
Kategorio:Usonaj produktoroj
Kategorio:Usonaj blogistoj
Kategorio:Usonaj judoj
52975 Cilaro

**52975 Cilaro** estas meze granda malhela uranorenkonta kaj neptunrenkonta asteroido de la klaso de la centaŭroj. Ĝi estis malkovrita la  de la amatora astronomino Nichole M. Danzl elde la Nacia Observatorio de Kitt Peak, nord-oriente de Tucson (Arizono, Usono).

## Orbito 
Ĝia discentra orbito krucas tiujn de Urano kaj de Neptuno:
* Ĝia urana MOID estas 0,535283 AU (80,077 milionoj da km).
* Ĝia neptuna MOID estas 0,486304 AU (72,750 milionoj da km).

En novembro 2009, Mike Brown kaj sia teamo faris elde la Observatorio Keck spektron de **52975 Cilaro** (de ŝajna magnitudo 23), estis " la rekordo de la plej malluma spektro de objekto de la Kujper-zono".

## Nomo 
Ĝi ricevis la nomon de la centaŭro Cilaro de la helena mitologio. Li mortis vundite per lanco dum batalo. Vidinte tion, lia amantino Hilonomo sinmortigis

## Eksteraj ligiloj 
* 
* 
* 
* 
*  Listo de centaŭroj kaj disdiskanoj (ibidem)
*  Listo de la Konataj Transneptuna Objekto; el la paĝoj de Robert Johnston

Kategorio:Centaŭroj (asteroidoj)
Kategorio:Uranorenkontaj asteroidoj
Kategorio:Neptunrenkontaj asteroidoj
Kategorio:Malkovrita de Nichole M. Danzl
Kategorio:Astronomiaj objektoj malkovritaj en 1998
53029 Wodetzky

'*53029 *Wodetzky''''' estas asteroido de la ĉefa asteroida zono malkovrita la  de la hungaraj astronomoj Krisztián Sárneczky kaj László Kiss elde la Stacio de Piszkéstető de la Konkoly Observatorio sur la montaro Mátra, proksime de Mátraszentimre en Hungario.

## Nomo 
Ĝi estis nomita en memoro de la hungara astronomo kaj matematikisto József Wodetzky (1872–1956), iama direktoro de la Astronomia Instituto de la Universitato Péter Pázmány de 1934 ĝis 1942. Liaj esploroj estis pri klasika astronomio, ĉefe koncernita de la problemo de tri korpoj kaj de la movo de la Luno.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Krisztián Sárneczky
Kategorio:Malkovrita de László Kiss
Kategorio:Astronomiaj objektoj malkovritaj en 1998
John Newland

**John NEWLAND **(23-an de novembro 1917 - 10-an de januaro 2000) estis usona reĝisoro, aktoro, produktoro de televido , kaj scenaristo.

Newland komencis sian karieron en vodevilo ankoraŭ kiel adoleskanto, li poste moviĝis al Novjorko por studi aktoradon. Li militservis ĉe la Usonarmea Aerkorpuso dum la Dua mondmilito.

Post la milito, li estis dungita de Warner Bros., sed ricevis nur negravajn rolojn. Komence de la 1950-aj jaroj Newland komencis aperi nur sur televidaj roloj, aperante en pluraj epizodoj de *Studio One*, *The Philco Television Playhouse*, *Tales of Tomorrow*, *Kraft Television Theatre*, kaj *Schlitz Playhouse of Stars*.

Li reĝisoris epizodojn de *Letter to Loretta* en 1953 kaj poste reĝisoris epizodojn de *Bachelor Father*, *Alfred Hitchcock Presents*, kaj *Thriller (televidserio)*. La komenca epizodo de *That Night!* (1957) reĝisorita de li estis nomumita por premio British Academy Film Award 

En 1959, Newland iĝis la prezentisto kaj reĝisoro de la televida serio pri paranormaleco *Alcoa Presents: One Step Beyond*.  Post la fino de *One Step Beyond*, li reĝisoris en 1964 epizodon de *The Man from U.N.C.L.E.*. En 1966 li produktoris kaj reĝisoris ĉiujn epizodojn, escepte unu, el la televidserio pri spionoj *The Man Who Never Was*. En 1967 li reĝisoris epizodon de Star Trek. Li ankaŭ reĝisoris en 1970-aj jaroj epizodojn de *The Sixth Sense (televidserio)* kaj *Police Woman*.

## Referencoj 
Kategorio:Reĝisoroj kaj scenaristoj de Star Trek
Kategorio:Usonaj militistoj de la Dua Mondmilito
Kategorio:Usonaj aktoroj
Kategorio:Usonaj reĝisoroj
Kategorio:Usonaj produktoroj
Kategorio:Usonaj scenaristoj
Kategorio:Vodevilaj artistoj
Boven Veensloot

**Boven Veensloot** estas vilaĝeto en la komunumoj Midden-Groningen kaj Veendam en la nederlanda provinco Groningen. Ĝi situas iom sude de Meeden, inter Korte Akkers kaj Kibbelgaarn. La domoj norde de la vojo apartenas al Meeden kaj per tio al Midden-Groningen kaj la domoj norde de la vojo al Veendam. Boven Veensloot situas sur restaĵo de mezepoka torfmarĉa digo.

Boven indikas la supra flanko de la fosaĵo. La *torfmarĉa fosaĵo* iris de la sudo al la nordo, tial Boven Veensloot situas sude de Beneden Veensloot.

eta|maldekstra|Boven Veensloot, maldekstre la areo de la komunumo Veendam kaj dekstre la areo de la komunumo Midden-Groningen

Stratvido

Kategorio:Vilaĝoj de Nederlando
Kategorio:Loĝlokoj en Groningo